Mortimer

**Mortimer**, eller **Døden**, (udtales [ˈmɔɹtimə]) er ham, der leder de dødes sjæle til efterlivet. Han er selve døden, en urkraft, inkarneret i en menneskelignende skikkelse. Mortimer er tvillingebror til Vita, eller Livet. I en sølvkæde om halsen bærer han som regel en hundredesidet terning, som han bruger til at bestemme hvor længe et menneske skal live. Mortimer er udødelig og har eksisteret siden Adam og Eva mistede sin udødelighed ved at spise af Kundskabens træ og blev forvist fra Paradis til jorden af Jahve. Det er ikke vidst, hvornår Vita kom til, men Mortimers slange Tempus, eller Tiden, har eksisteret før universet blev til. Mortimer bor i sin egen verden sammen med Tempus.

Da Lucifer...

## Historie

Mortimer blev født i det øjeblik Gud forviste Adam og Eva fra Paradis, da det medførte dødens begyndelse. Før da var menneskeheden udødelig, men straffen for at have spist æblet fra Kundskabens træ, var, at de skulle dø.

Mortimer kom til på et splitsekund, og trådte ud af Paradis' skov som et barn, med en lille hvid slange, Tempus eller Tiden, omkring halsen. Han var ikke særlig gammel, men alligevel havde han en gammel mands ansigt og en gammel mands øjne, og hans blik var udtryksløst. Mortimer nikkede til Gud som nikkede tilbage, uden at være overrasket ud ved synet af ham. Gud pegede i retning af Adam og Eva, som næsten var forsvundet mellem træerne. Mortimer, Døden, fulgte efter de to mennesker, og for hvert skridt han tog, blev han ældre. Årene satte sig hastigt på ham, han blev større, højere, er pludselig en ung mand, tre skridt senere en voksen mand, og huden begyndte da at folde og hænge, hans hår falmede, hans ryg blev krum, indtil han til sidst lignede den mand, han er i dag. Han var født for få minutter siden, men allerede en gammel mand. Dog havde udtrykket i hans øjne ikke ændret sig. Med små skridt fulgte Døden efter Adam og Eva ud af Paradis og ud på jorden.

Senere hen har Mortimer fået sit eget rige, forbundet mellem Helvede, Paradis og andre dødsriger gennem det komplicerede system af trapper, som forbinder dem alle.

## Fysisk udseende

Da Mortimer blev skabt, var han klædt i løse grå klæder.

## Evner

Som inkarnationen af selve døden er det Mortimers opgave at finde på, hvordan mennesker, engle og djævle skal dø. Det er også hans opgave, at hente de dødes sjæle, når deres tid er kommet, og at føre dem videre til det næste efterliv. Mortimer står dog ikke for de døde, som forårsages af fremmaningspiller.

Døden er også i stand til at genoplive døde, men det tærer meget på hans kræfter. Denne egenskab minder om Jesus' evne til at genoplive, som Filip Engell også besidder, og som manifesterede sig i ham fordi han ikke blot tror på Gud men ved han eksisterer. Det er muligt, at Mortimers evne også har samme grund.

## Optrædener

### *Den Store Djævlekrig*

* *Djævelens lærling*
* *Dødens terning*
* *Den forkerte død*
* *Ondskabens engel*
* *Den faldne engel*
* *Den faldne djævel*

## Ekstra info

* I *Djævelens lærling*-musicalen var rollen som Mortimer spillet af Torben Zeller.

## Referencer

1. ↑ Kenneth Bøgh Andersen. *Djævelens lærling*. Høst & Søn. 2005.
2. ↑ 2,0 2,1 2,2 Kenneth Bøgh Andersen. *Dødens terning*. Høst & Søn. 2007.
3. ↑ 3,0 3,1 3,2 Kenneth Bøgh Andersen. *Ondskabens engel*. Høst & Søn. 2010.